alexandrainst/scandi-wiki huggingface dataset:
Tresliperi

Tresliperi er ein fabrikk som framstiller papirmasse eller tremasse, såkalla slipmasse, som vert nytta som råstoff i industriell papirproduksjon. Trestammer der bark og bast er fjerna på førehand, i Noreg framfor alt av gran, vert slipt mot kjapt roterande slipesteinar under tilsetjing av vatn. Då veden hovudsakleg er samansett av cellulosefiber som vert halde i hop av lignin, vert fibrane frigjorde under denne slipinga. Som ei vasshaldig blanding tilsett visse stoff kan fibrane deretter leggjast saman att på eit flatt løpande band, såkalla vire, i papirmaskina i ein papirfabrkk, og det nettverket av fibrar som utgjer sjølve papiret vert forma. Mykje at vatnet i massen vert fjerna ved å verte sugd gjennom bandet, og etter det vert resten av fukta i papiret fjerna med varme medan papiret løper over store valsar.

Lengda på cellulosefibrane er ulike for dei ulike treslaga. Fibrane frå bartre er mellom tre og fem millimeter lange, medan lengda på fibrane frå lauvtre berre er på om lag det halve. Lengda har mykje å seie for kvaliteten på papiret.

Papirproduksjon
Christian Eriksen

Christian Dannemann Eriksen () er ein dansk fotballspelar som spelar for Inter Milan (2020).

I 2018 spela han for det danske landslaget og for Tottenham i engelsk Premier League. Han vart seriemeister i Nederland med Ajax fire år på rad frå 2011 til 2014. Han vart kåra til årets danske fotballspelar i 2013, 2014, 2015 og 2017.

Danske fotballspelarar
Ajax-spelarar
Tottenham-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2018
Spelarar i Fotball-EM 2021
William Kvist

William Vitved Kvist () er ein dansk fotballspelar som i 2018 spela for det danske landslaget og for København i den danske Superligaen. Han vart seriemeister i Danmark med FC København i 2006, 2007, 2009, 2010, 2011, 2016 og 2017. I 2010 og 2011 vart han kåra til årets danske fotballspelar.

Danske fotballspelarar
FC København-spelarar
Stuttgart-spelarar
Fulham-spelarar
Wigan-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2018
Thomas Delaney

Thomas Joseph Delaney () er ein dansk fotballspelar som i 2018 spela for det danske landslaget og for Werder Bremen i tysk Bundesliga. Han vart seriemeister i Danmark med FC København i 2010, 2011, 2013 og 2016.

Danske fotballspelarar
FC København-spelarar
Werder Bremen-spelarar
Spelarar i Fotball-VM 2018
Spelarar i Fotball-EM 2021
Folk frå Frederiksberg
Kasper Schmeichel

Kasper Peter Schmeichel () er ein dansk fotballspelar som i 2018 spela for det danske landslaget og for Leicester i engelsk Premier League. Han vart seriemeister i England med Leicester i 2016. I 2016 og 2017 vart han kåra til årets danske fotballspelar.

Danske fotballspelarar
Manchester City-spelarar
Bury-spelarar
Falkirk-spelarar
Cardiff-spelarar
Coventry-spelarar
Notts County-spelarar
Leeds-spelarar
Leicester-spelarar
Spelarar i Fotball-EM 2012
Spelarar i Fotball-VM 2018
Spelarar i Fotball-EM 2021
Folk frå København
Radamel Falcao

Radamel Falcao García Zárate () er ein colombiansk fotballspelar som i 2018 spela for det colombianske landslaget og for AS Monaco i fransk Ligue 1. Han vart seriemeister i Argentina med River Plate i 2008, i Portugal med FC Porto i 2011 og i Frankrike med Monaco i 2017. I 2012 var han med på å vinna Europaligaen med Atlético Madrid. Han vart toppskårar i Europaligaen i 2011 og 2012. Per februar 2018 er han den spelaren som har skåra flest landslagsmål for Colombia, med 28 mål.

Colombianske fotballspelarar
Porto-spelarar
Atlético Madrid-spelarar
Monaco-spelarar
Manchester United-spelarar
Chelsea-spelarar
Spelarar i Fotball-VM 2018
Folkeskule

Folkeskule var tidlegare nemninga på den offentlege sjuårige skulen i Noreg. Nemninga blir framleis brukt i Danmark (folkeskole) og på Færøyane (fólkaskúli). Ho har tidlegare også vore brukt om grunnskulen i Austerrike, Sveits og Tyskland (Volksschule) og i Sverige (folkskola).

I tida 1739–1889 var folkeskulen kjend som allmugeskulen.
Folkeskulen blei innført ved Lov om folkeskolen av 1889. Ein delte han inn i ein landsfolkeskule og ein byfolkeskule med kvar sine lover fram til 1959.
Ved lov om grunnskolen av 1969 blei namnet endra til grunnskolen.

Kjelder

Denne artikkelen bygger på «Folkeskole» frå ,  den 5. april 2018.

Bakgrunnsstoff 
Litteratur
 Fossen, Anders Bjarne: Bergen bys historie, bind II. Borgerskapets by 1536-1800. Bergen 1979
 Geelmuyden, Carl og Schetelig, Haakon: Bergen 1814-1914 bind II. Bergen 1915
 Grankvist, Rolf: Utsyn over norsk skole. Norsk utdanning gjennom 1000 år. Trondheim 2000 
 Hoprekstad, Olav: Fattigskule ålmugeskule og lærarstand i Bergen fram til 1889. 1950
 Høigård, Einar og Ruge, Herman: Den norske skoles historie. Oslo 1947  

 Nettstader
 Folkeskolen - oppslagsverket oVe, artikkel av Ine Merete Baadsvik, Bergen Byarkiv.
 Bergen Byarkiv
 Bergen skolemuseum

Utdanning i Noreg
Utdanning i Danmark
BroBizz

BroBizz er eit dansk system for elektronisk betaling i automatiske betalingsanlegg. BroBizz vart stifta i 2008 og vert utvikla og administrert av BroBizz A/S, eit heileigd dotterselskap av Sund & Bælt Holding A/S.

Ein BroBizz er ei trådlaus bombrikke som sikrar at ein kjem kjapt gjennom automatiske betalingsanlegg. BroBizz kan brukast på Storebæltsambandet og Øresundbrua, på fleire ferjeruter og bomvegar, og dessutan til parkering på Billund- og Kastrup Lufthamn. Sund & Bælt er med i fellesføretaket (joint venture) EasyGo. Gjennom EasyGo-samarbeidet kan BroBizz brukast på automatiske betalingsanlegg i Skandinavia. Norske AutoPASS er òg med i dette samarbeidet, og BroBizz-brikker kan dermed brukast i norske bomstasjoner.

BroBizz A/S er det første skandinaviske selskapet som er registrert som EETS (European Electronic Toll Service)-utstedar. EETS-direktivet har som mål at ei elektronisk brikke, som til dømes ein BroBizz, skal kunna brukast for betaling på alle avgiftsbelagde vegar i EU.

PayByPlate 
Den 21. mars 2018 innfører BroBizz A/S automatisk skiltattkjenning, og det vert mogleg å nytta registreringsskiltet til identifisering. Med PayByPlate får ein tilgjenge til dei same fordelane som med ei BroBizz-brikke. I første omgang kan produktet utelukkande brukast på Storebæltbrua.

PayByPlate vert tilbydd danskregistrerte bilar under 3500 kg med vanlege registreringsskilt.

Sjå òg 
 EasyGo
 AutoPASS

Kjelder 

Danske føretak
Føretak skipa i 2008
Statlege føretak
Samferdsle i Danmark
Emil Stang si andre regjering

Emil Stang si andre regjering var ei norsk Høgre-regjering som sat frå  2. mai 1893 til 14. oktober 1895.

31. januar 1895 søkte ho om avskjed og i statsråd 27. februar 1895 ba kong Oskar II regjeringa trekkje søknaden attende, men regjeringa ville ikkje. 

Regjeringa vart innvilga avskjed av kong Oscar II frå 14. oktober 1895 kl. 10.30, etter at statsminister Emil Stang d.e. hadde stilt kabinettspørsmål på handsaminga av utanrikssaker i den svensk-norske personalunionen.

Kjelder 

Denne artikkelen bygger på «Emil Stangs andre regjering» frå , den 6. mars 2018, revisjon 15307199  
 

Stang 2
1893 i Noreg
1894 i Noreg
1895 i Noreg
Politikk i 1893
Politikk i 1894
Politikk i 1895
Papirmasse

Papirmasse er råstoffet som vert nytta ved industriell produksjon av papir.  Hovudsakleg vert papirmasse framstilt av trevirke, som i denne samanhengen vert kalla massevirke. Veden i lauvtre og bartre er hovudsakleg samansett av cellulosefiber som vert halde i hop av lignin, og papirmasse er frie cellulose-fibrar utblanda i vatn. Fibrane har slike eigenskapar at dei kan danne hydrogenbindingar, og med det verte til papir. I Noreg er det mest gran som vert nytta til papirmasse. Fibrar til papirmasse kan òg utvinnast av ferdiglaga papir som vert reinska for trykksverte og anna, altså ved å resirkulere avfallspapir. For å få særs kvitt papir, vert massen ofte bleika kjemisk.

Til finare papirkvalitetar, som til dømes papir til pengesetlar, vert dessutan ofte fibrar av bomull eller lin frå utbrukte klede og anna avfallstekstil nytta. Handteringa av slikt råstoff skil seg mykje frå korleis papirmasse elles vert produsert. 

Papirmassen kan verte produsert i særskilde tresliperi eller cellulosefabrikkar, tørka og sende til papirfabrikkar i ballar for der å verte blanda med vatn og naudsynte tilsetjingar og køyrd gjennom papirmaskina. Eller massen kan verte pumpa beinveges over til papirfabrikken som blaut masse. 

Det finst fleire typar papirmasse lagd på ulikt vis. Mekaniske masser, som ofte vert kalla tremassar og nytta til framstilling av papir til avisar, blad, magasin og liknande, vert framstilt ved at fibrane i veden vert frigjorte ved at trestokkane (utan bark og bast) vert slipte til småflis mot slipeskiver som roterer med høg fart, og vatn vert tilsett. Ligninet i treverket hindrar fibrane i å svelle under produksjonen av papiret, så papiret vert etter måten svakt og stivt. På grunn av ligninet i papiret,  gulnar papiret lett i solljos eller dagsljos.

Ved å varme opp flisa, vert celleveggane i veden mjuke, og fibrane frigjerast med mindre lignin og i auka lengd, såkalla termomekanisk masse. Kjemisk-mekanisk masse får ein ved at flisa vert sett inn med ei blanding av natriumsulfitt og lut før oppmalinga. Dette gjev høgare styrke på papiret, og vert nytta til papir til tapet, mjølkekartongar og slikt. Halvkjemiske papirmassar lagast ved å koke flis av lauvtre under trykk ved 180 °C i ca. 15 min i ei sulfittoppløysning. Kjemisk masse, som gjerne vert kalla cellulose, vert laga ved å koke massevirke i eit bad av kjemikaliar, slik at størsteparten av ligninet vert fjerna, medan fibrane held seg stort sett uskadde.

 Papirproduksjon
Treforedling
NM i alpine greiner 1960

Noregsmeisterskapen i alpine greiner 1960 fann stad på Norefjell i Buskerud helga 2.-3. april 1960. Tre idrettslag frå Oslo; IL Heming, SK Njård og Ready stod som arrangørar av meisterskapen. Utforrennet vart avlyst grunna manglande løype på Norefjell. Kongepokalane vart tildelt vinnarane av kombinasjonen, 15-årigen Wanda Klaveness og Petter Støle.

Aalesunds Skiklub var tildelt meisterskapen. Idrettslaget frå Ålesund sa i mars frå seg arrangementet då det var lite snø i Ørsta, Volda og på  Standalseidet i Hjørundfjord, stadene der skiklubben hadde tenkt å arrangere alpinmeisterskapen 1960.

Menn

Slalåm 

Dato: 3. april

Storslalåm 

Dato: 4. april

Kvinner

Slalåm 

Dato: 3. april

Storslalåm 

Dato: 4. april

Kjelder
Arbeiderbladet 4.4.1960

Noregsmeisterskap i 1960
Noregsmeisterskap i alpine greiner
Idrettstilskipingar i Viken
Re sykkelklubb

Re sykkelklubb er heimehøyrande i Tønsberg kommune i Vestfold og Telemark. Den 26. mai 2003 vart klubben stifta. Klubben vart starta som ein mosjonistklubb, men fekk tidleg ei gruppe yngre syklistar. Re Sk har arrangert Retempo'n på Bispeveien i mange år. Bispeveien er den flataste tempoløypa i Noreg, og tidlegare Resyklist Iver Knotten har uoffisiell norgesrekord på 30 km tempo. Johan Bakken, Torjus Sleen og Kristian Klevjer starta og karriera i Re Sk.

Rekruttane er namnet på yngreavdelinga. Han vart starta som ei terrenggruppe for barn, men har gradvis vorte aktiv på landevegen. I dag syklar mellom 20 og 30 barn mellom 5 og 14 år aktive ritt for klubben. Terrengtreningane føregår på Bergsåsen, og landevegstreningane startar på Revetal.

Mosjonistane utgjer ryggrada i klubben. Kvar søndag mellom april og juni syklar 30-60 landevegssyklistar ut i frå Revetal.

Re Sk var ein av dei første klubbane i Noreg med oransje drakter. I dag finst det ei rekkje andre klubbar med liknande draktfarger. I 2017 hadde klubben 250 betalande medlemmar, og er med det ein av Vestfolds største og mest aktive sykkelklubbar.

Bakgrunnsstoff 
 Heimeside 

Idrettslag i Tønsberg
Landevegssykling
2003 i Noreg
Idrettslag skipa i 2003
Shan-staten

Shan-staten eller Shanstaten er ein delstat i Myanmar.
Med eit areal på 155 801 km² er han den største delstaten i landet.

Innbyggartalet er  (per 2014).

Delstatsjovudstaden er Taunggyi.

Administrativ inndeling 

Delstaten er (per 2018) delt inn i 11 distrikter  
Taunggyi-distriktet
Loilen (per 2018) (Loilem)
Kyaukme-distriktet
Muse-distriktet
Laukkaing-distriktet (Laogai)
Kunlong-distriktet
Lashio-distriktet
Kengtung-distriktet
Mong Hsat-distriktet
Mong Hpayak-distriktet 
Tachileik-distriktet

Galleri

Referansar

 

Delstatar og regionar i Myanmar
Myanmar
Sigurd Lybeck

Sigurd Lybeck () var ein norsk småbrukar og forfattar frå Etnedal. Han vart landskjend som forfattar av bøkene og teikneseriane om Jens von Bustenskjold i Oladalen. Lybeck skreiv over 60 romanar og 300 noveller.

Om vintrane arbeidde Lybeck på dagtid i skogen, kveldane nytta han til skriving heime på Lybekk-bruket. Fyrste småstykka med forteljingar frå bygdemiljø fekk han prenta i lokalbladet Valdresen. I 1928 kjøpte han på Dokka eit nummer av Arbeidermagasinet og fekk deretter kontakt med Nils Johan Rud, redaktøren i Arbeidermagasinet. Serien om dei giftegalne kallane i Oladalen, med Jens von Bustenskjold sentralt i forteljingane om eit bygdesamfunn med særmerkte karakterar, kom over mange år. Historiene vart illustrert av teiknaren Anders Bjørgaard. Ut av Lybeck sine verk kom også filmkomedien Bustenskjold, med Leif Juster i hovudrolla.

Kjelder
Norsk Allkunnebok. VIII. bandet. 1957

Norske forfattarar
Norske forfattarar av folkelivsskildringar
Folk frå Etnedal
Kappsvarttjeld

Kappsvarttjeld (Haematopus moquini) er ein stor karismatisk vadefugl  i tjeldfamilien med leveområde på fastlandkysten og på øyane i Sør-Afrika. Arten har ein populasjon på over 6000 vaksne individ, og hekkar mellom september og april. Det vitskaplege namnet moquini er etter den franske naturforskaren Alfred Moquin-Tandon som oppdaga og gav namn på denne arten.

Skildring 
Kappsvarttjeld er ein stor, støyande vadar, med heilt svart fjørdrakt, raude bein, raude auge og eit kraftig raudt nebb. Han er 42 til 45 centimeter i kroppslengd, og veg 580 til 800 gram. Kjønna har lik utsjånad, men hoene er større og har eit litt lengre nebb enn hannar. Juvenilar har mjukgrå fjørdrakt og syner ikkje dei karakteristiske raude beina og nebba før fjørdrakta er utvikla. I andre leveåret er ungfuglar omtrent som vaksne i utsjånad. Lætet er ei karakteristisk høg piping, veldig lik lætet av arten tjeld. 

Kappsvarttjeld har naturleg utbreiing langs fastlandkysten av Sør-Afrika og på øyane utanfor, nokon gonger som ein streiffugl nord til Angola og Mosambik. Hekkeområdet strekkjer seg frå Lüderitz i Namibia til Mazeppa Bay, Eastern Cape, Sør-Afrika. 

Som typisk standfuglar vil kapptjelden sjeldan forlate territoria sine, som inkluderer ein reirplass og eit beiteområde. Dette er vanlegvis  på eller i nærleiken av steina kystar der dei kan beite.

Kappsvarttjeld beitar hovudsakleg på blautdyr som blåskjel og albogeskjel, sjølv om det er kjent å òg beite på havbørsteormar og insekt. Dei er tilpassa å trenge inn i eller opne blåskjel og losne albogeskjel frå berg, men har vore registrerte å stikke nebbet gjennom sand for å finne anna føde.

Reiret er ei lita grop på småstein, sand eller singel innanfor ca. 30 meter av høgvassmerket. På klippehyller kan det vere bygd ein kant av skjel for å halde egga på plass. Hoa legg vanlegvis to egg, men det kan vere eitt eller tre i kullet, som rugast av begge vaksne. Hekkesperioden varierer mellom 27 og 39 dagar, og ungane treng ytterlegare 38 dagar før dei er flygedyktige og sjølvstendige. Hekkesuksess er betre på øyar der det er få rovdyr og mindre uro enn på fastlandsområde.

Levetida til kappsvarttjeldar kan bli meir enn 18 år. Sjølv om vaksne fuglar sjeldan er utsette for predasjon, er dei fleste hekkestadene på fastlandet offer for uro frå menneske, terrengkøyretøy, hundeåtak og predasjon av taremåse (Larus dominicanus) og andre fuglar. På øyane skjer liknande predasjon av fuglar, sjølv om fleste tap av ungar skuldast matmangel.

Populasjonen er estimert til over 6600 vaksne fuglar totalt (2014). Arten vart vurdert som nær truga av IUCN fram til 2016, men etter det er han rekna som livskraftig, LC, med aukande populasjon.

Kjelder 
Denne artikkelen bygger på «African oystercatcher» frå ,  den 7. mars 2018.  
 
Referansar

Bakgrunnsstoff 

tjeldfamilien
Jon Håkon Odd

Jon Håkon Odd () vart vald som ordførar i Leikanger kommune i 2015. Han bur på Hermansverk, er gift og har tre barn. 

Odd er utdanna ved Universitetet i Bergen og jobbar til dagleg med digitalisering av offentlege tenester i Direktoratet for forvaltning og IKT. Odd representerer Arbeidarpartiet. 

Jon Håkon Odd har vore hovudtillitsvald i Difi og leiar av Norsk tenestemannslag si avdeling i direktoratet frå 2010 til 2015. Han var leiar i Leikanger Arbeidarparti frå 2011 til 2016.

Bakgrunnsstoff 
 Arbeidarpartiet: Våre representanter 
 Jon Håkon Odd sin profil på LinkedIn.no
 Porten.no 29.4.2017 Han meiner kommunesenteret bør vere i Leikanger
 NRK 23.2.2017: Ordførar: «Folk opplever dette som eit tillitsbrot»
 NRK 22.10.2015: Her låg Jon Håkon medan han vart innsett som ordførar
 VG 19.2.2017: Leikanger kommune frykter tvangssammenslåing
 Dagbladet 14.8.2017: Regionreformasjonen

Ordførarar i Leikanger
Ap-ordførarar i Sogn og Fjordane
Folk frå Leikanger
Brita Lund

Brita Lund () frå Grodås i Hornindal kommune tok på seg oppdrag innanfor strikking og nyttevev før ho reidyrka biletvev. 

Brita Lund vaks opp på garden Lund som den eldste av fem sysken. Ho hadde fleire huspostar i Norfjord og i Oslo, men kom heim til Hornindal der ho tok på seg strikkearbeid for bygdefolk. Lund hadde si eiga strikkemaskin. Etter kvart gjekk Lund over til meir kunstferdige måleri og til slutt vart det biletvev ho satsa på.  

På 1600-talet var biletveving ein utbreidd tradisjon på bygdene i Noreg, men frå om lag 1800 vart det så å seie slutt med denne forma for norsk prydkunst. Brita Lund er ei av dei som har teke vare på denne tradisjonen.

Då Brita Lund var om lag 45 år, var ho eit år hjå den kjende biletveverska fru K. Sexe i Nordheimsund. Lund har vove om lag 50 store kreasjonar med motiv frå bibelen, historia, norrøne mytologi og frå segner og eventyr. Teppene har vorte stilt ut og seld både i inn- og utland, mellom anna til Haakon VII og dronning Maud.

Kjelder
 Solfrid Otterdal Lien, Kulturhistorisk leksikon: Biletveverska Brita Lund 
 Allkunne.no: Brita Lund 

Folk frå Hornindal
Kvinner frå Sogn og Fjordane
Rettssaka mot Peter Madsen

Rettssaka mot Peter Madsen er ei rettssak som starta 8. mars 2018 i Danmark (i Københavns Byret). 

"Madsen anker straffeutmålingen, ikke skyldspørsmålet ... i saken hvor han ble dømt for drap og mishandling", skreiv Dagbladet den 7. mai 2018.

"Det er den mest eksponerede retssag i dansk retshistorie. Der kommer over 125 journalister fra 15 lande. Heriblandt Kina, Israel og USA", skreiv nettstedet Bt.dk, på den fyrste dagen i rettssaka.

Bakgrunn

I august 2017 vart Peter Madsen (f. 12. januar 1971) sikta for drapet på den svenske journalisten Kim Wall. Den 16. januar 2018 vart det reisa tiltale med krav om livstidsstraff eller forvaring.

At fartøyet der offeret vart (etter sigande) drepen, skal konfiskerast, er eit av myndigheitanes krav (per 2018).

Rettsmøte og dom
Aktoratet fortalte retten (om) hvor drapet skal ha skjedd - i en ubåt som er knappe 17 og en halv meter lang, og som er eiet av Raket-Madsens Rumlaboratorium, som er eiet [av Madsen og] to andre personar.

Aktoratet fortel at på 10. august 2017 så ringte Kim Wall til Madsen, og han [svara] med ei MMS-melding. Ho svara tilbake, og han sendte ho ei ny melding da ho kom ombord i ubåten.

På onsdag 21. mars 2018 forklara Madsen seg i retten igjen.

"Madsen anker straffeutmålingen, ikke skyldspørsmålet ... i saken hvor han ble dømt for drap og mishandling", skreiv Dagbladet den 7. mai 2018.

Referansar

Bakgrunnsstoff
Rettssaken mot Peter Madsen: Madsen: - Derfor løy jeg om dødsfallet
https://www.vg.no/nyheter/meninger/i/Kve2EG/vi-gaar-under

Rettssaker
Danmark
Ski-NM 1960

Noregsmeisterskapen på ski 1960 i nordiske greiner vart avvikla i tida frå 22. til 31. januar 1960. Mennene tevla i fire langrennsøvingar, spesielt hopprenn og kombinertrenn, kvinnene i 10 km langrenn. Meisterskapen tok til på Fåberg i Oppland med stafett og femmil for menn, samt 10 km for kvinner. Resten av tevlingane fann stad i Nedre Eiker kommune i Buskerud, langrenna ved Krokstadelva og skihoppinga i Vikkollen.

Menn

Langrenn

15 km 

Dato: 30. januar
Stad: Nedre Eiker

30 km 

Stad: Nedre Eiker

50 km 

Dato: 24. januar
Stad: Fåberg

3 x 10 km stafett 

Dato: 22. januar
Stad: Fåberg

Kombinert 

Dato: 29./30. januar
Stad: Nedre Eiker

Spesielt hopprenn 

Dato: 31. januar
Stad: Nedre Eiker

Kvinner

10 km 

Dato: 24. januar
Stad: Fåberg

Kjelder
Arbeiderbladet 25.1.1960
Arbeiderbladet 1.2.1960

Noregsmeisterskap i 1960
Noregsmeisterskap på ski
Idrettstilskipingar i Innlandet
Idrettstilskipingar i Viken
Idrett i Lillehammer
Idrett i Drammen
Cumhuriyet

Cumhuriyet er ei tyrkisk avis som vart stifta i 1924.

I 2018 skreiv NRK at «I dag er Cumhuriyet en av svært få frie stemmer i et Tyrkia, der de fleste medier kontrolleres av myndighetene», og avisa hadde ingen inntekter frå annonsar; tidlegare annonsørar har fått åtvaringar frå frå styresmaktene.

Kjelder

Tyrkiske aviser
Skipingar i 1924
The Four Freshmen

The Four Freshmen er ein amerikansk mannleg vokalkvartett.Han blandar open-harmoniske jazzarrangement i storbandstilen til vokalgrupper som The Modernaires (Glenn Miller), The Pied Pipers (Tommy Dorsey) og The Mel-Tones (Mel Torme). Bandet vart skipa som ei barbershopgruppe. The Four Freshmen vert rekna som ei vokalgruppe fordi songarane akkompagnerer seg sjølv på gitar, blåsarar, bass og trommer. 

Gruppa vart skipa i 1948 og var på sitt mest populære i midten av 1950-åra. Det siste originale medlemmet gav seg i 1993, men gruppa turnerer framleis internasjonalt og har spelt inn jazzharmoniar sidan slutten av 1940-åra i salane i Jordan School of Music på Butler University (Indianapolis).

Diskografi

Album
Voices in Modern, (1955) Capitol T-522 
Four Freshmen and 5 Trombones, (1955) Capitol T-683
Freshmen Favorites, (1956) Capitol T-743
4 Freshmen and 5 Trumpets, (1957) Capitol T-763
4 Freshmen and 5 Saxes, (1957) Capitol T-844
Voices In Latin, (1958)  Capitol T-922
In Person, (1958) Capitol ST-1008
Voices in Love, (1958)  Capitol  ST-1074
Freshmen Favorites Vol.2, (1959) Capitol T-1103
Love Lost,  (1959)  Capitol ST-1189
4 Freshmen and 5 Guitars, (1959) Capitol ST-1255
Voices And Brass, (1960)  Capitol ST-1295
Road Show, (1960)  Capitol STBO-1327 (med Stan Kenton & June Christy)
First Affair, (1960)  Capitol ST-1378
The Freshman Year, (1961)  Capitol  ST-1485
Voices in Fun,  (1961) Capitol ST-1543  (med Billy May)
Stars in Our Eyes, (1962) Capitol ST-1682
The Swingers, (1962) Capitol ST-1753
In Person  Vol.2,  (1963)  Capitol ST-1860
Got That Feelin''', (1963) Capitol ST-1950Funny How Time Slips Away,  (1964)  Capitol ST-2067More 4 Freshmen and 5 Trombones, (1964) Capitol ST-2168That's My Desire, (1967) Coronet CXS279 (med The University Four)A Today Kind of Thing, (1968) Liberty LST-7542Today is Tomorrow, (1968) Liberty LST-7563In A Class By Themselves,  (1968) Liberty LST-7590Different Strokes, (1969)  Liberty LST-7630Four Freshmen in Tokyo '68, (1969) Liberty-Japan  LP8540 (Import)Return to Romance, (1971) Stylist SA-1900Live At Butler U. with S. Kenton Orchestra, (1972)  Creative World  STD1059Mount Freshmore, (1976) Kahoots MRS-8030Alive & Well in Nashville, (1977) Phonorama PR-5563Fresh!, (1986) Pausa PR7193

KjelderDenne artikkelen bygger på «The Four Freshmen» frå ,  den 9. mars 2018.  oppgav desse kjeldene:''

Bakgrunnsstoff 
Offisiell heimeside
The Four Freshmen
The Four Freshman i Vocal Hall of Fame.
The Four Freshmen Society 

USA-amerikanske jazzgrupper
USA-amerikanske vokalgrupper
Musikkgrupper skipa i 1948
Vokalkvartettar
Barbershop